laion/Wikipedia-Exotic huggingface dataset:
ჩეხეთის საფეხბურთო სუპერთასი

ჩეხეთის საფეხბურთო სუპერთასი (ჩეხ. Český Superpohár) — საფეხბურთო გათამაშება ჩეხეთში, სადაც ჩემპიონატის და თასის გამარჯვებულები ხვდებოდნენ ერთმანეთს. პირველი გათამაშება 2010 წელს, ხოლო ბოლო 2015 წელს ჩატარდა. გათამაშების ისტორიაში, ყველაზე წარმატებული კლუბებია პლზენის „ვიქტორია“ და პრაღის „სპარტა“, რომლებმაც 2-2-ჯერ მოიგეს ტიტული. უკანასკნელი გამარჯვებულია პლზენის „ვიქტორია“. Czech Republic - List of Super Cup Finals
Let It Bleed (სიმღერა)

Let It Bleed — ბრიტანული მუსიკალური როკ-ჯგუფ როლინგ სტოუნზის სიმღერა ბლუზის სტილში. ის დაიწერა მიკ ჯეგერის და კით რიჩარდსის მიერ და წარმოდგენილია 1969 წლის ალბომში ამავე დასახელებით. იგი სინგლის სახით გამოვიდა იაპონიაში 1970 წლის თებერვალში. იენ სტიუარტი ამ სიმღერის დროს უკრავს ფორტეპიანოზე (მისი ერთადერთი გამოჩენა ალბომებში), მაშინ როდესაც ბილ უაიმენი უკრავს არფაზე. მიკ ჯეგერი — ვოკალი კით რიჩარდსი — გიტარა ბილ უაიმენი — ბას-გიტარა, არფა ჩარლი უოტსი — დასარტყმელი იენ სტიუარტი — ფორტეპიანო რაი კუდერი — სლაიდ-გიტარა ↑ Die at the Right Time!. google.com.
გორგილაძე

საკუთარი სახელი გორგილაძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი გორგილაძე — დიპლომატი ზურაბ გორგილაძე — პოეტი თევრათ გორგილაძე — ოფთალმოლოგი ლეონიდე გორგილაძე — ისტორიკოსი მალხაზ გორგილაძე — მსახიობი
გორანბოის რაიონი

გორანბოის რაიონი (აზერ. Goranboy) — ადმინისტრაციული ერთეული აზერბაიჯანის დასავლეთში. ადმინისტრაციული ცენტრი — ქალაქი გორანბოი. რაიონი პირველად შეიქმნა აზერბაიჯანის საბჭოთა სოციალისტური რესპუბლიკის ცენტრალური აღმასრულებელი კომიტეტის 1930 წლის 8 აგვისტოს, თანახმად ადმინისტრაციული მონაკვეთებისა და რაიონის შექმნის შესახებ გადაწყვეტილებისა. ადმინისტრაციული ცენტრი გახდა სოფელი გორანბოი. რესპუბლიკის აღმასრულებელმა კომიტეტმა 1938 წლის 8 სექტემბრის გადაწყვეტილებით სოფელ გორანბოის სახელი შეუცვალა და რევოლუციონერ კასუმ ისმაილოვის პატივსაცემად მას კასუმ-ისმაილოვი უწოდა. აზერბაიჯანის რესპუბლიკის უმაღლესი საბჭოს 1991 წლის 12 თებერვლის გადაწყვეტილებით რაიონის შემადგენლობაში შევიდა ლიკვიდირებული შაუმიანის რაიონი, ხოლო ქალაქს და რაიონს დაუბრუნდა თავდაპირველი სახელწოდება — გორანბოი. საიტზე Azerbaijan დაარქივებული 2018-12-25 საიტზე Wayback Machine. ↑ Ethnic composition of Azerbaijan by 2009 census — Population statistics of Eastern Europe. ციტირების თარიღი: 20 mart 2015. ↑ Ethnic composition of Azerbaijan 2009
ლეონიდე გორგილაძე

ლეონიდე ერემიას ძე გორგილაძე (დ. 5 სექტემბერი, 1914, თბილისი — გ. 22 სექტემბერი, 1989, იქვე) — ქართველი ისტორიკოსი. საქართველოს მეცნიერებათა აკადემიის აკადემიკოსი (1983; წევრ-კორესპონდენტი 1974). ისტორიულ მეცნიერებათა დოქტორი (1958), პროფესორი (1960), საქართველოს სსრ-ის მეცნიერების დამსახურებული მოღვაწე (1964). 1933 წელს დაამთავრა თბილისის ა. პუშკინის სახელობის პედაგოგიური ინსტიტუტი. 1938-1952 წლებში მუშაობდა სკკპ ცკ-თან არსებული მარქსიზმ-ლენინიზმის ინსტიტუტის საქართველოს ფილიალში უფროს მეცნიერ თანამშრომლად, პარტიის ისტორიული სექტორის გამგედ. 1946-1964 წლებში იყო თსუ-ის მარქსიზმ-ლენინიზმის კათედრის გამგე, 1964 წლიდან — მეცნიერული კომუნიზმის კათედრის გამგე, ხოლო 1962-1966 წლებში — პრორექტორი. მუშაობდა კომპარტიის ისტორიისა საკითხებზე. მთავარი ნაშრომები: "მარქსიზმის ისტორიისათვის საქართველოში" (1956); "ქართული საზოგადოებრივი აზროვნების ისტორიიდან" (1961); "სოციალიზმის ისტორიიდან" (წგ. 1-2, 1967-1970). მიღებული აქვს სახელმწიფო ჯილდოები. ენციკლოპედია „საქართველო“, ტ. 2, თბ., 2012. — გვ. 102. ქართული საბჭოთა ენციკლოპედია, ტ. 3, თბ., 1978. — გვ. 223.
ბიძინა გორგაძე

ბიძინა ვასილის ძე გორგაძე (დ. 17 ნოემბერი, 1919, ოზურგეთი — გ. 11 სექტემბერი, 1992, თბილისი) — ქართველი ფერმწერი. საქართველოს სსრ დამსახურებული მხატვარი (1961). 1947 წელს დაამთავრა თბილისის სახელმწიფო სამხატვრო აკადემია (უჩა ჯაფარიძის კლასი). II მსოფლიო ომის მონაწილე. 1947 წლიდან მონაწილეობდა სამხატვრო გამოფენებში. გორგაძე პეიზაჟისტია. მისი შემოქმედების ძირითადი თემა იყო საქართველოს ისტორიის წარსულისა და აწმყოს ასახვა. მნიშვნელოვანი ნამუშევრები: „რუსთავი“ (1952–1953), „ბათუმი“ (1953), „ელბაქიძის აღმართი“ (1955), „ზღვის პეიზაჟი“ (1958), „შემოდგომა“ (1981) და სხვ. გორგაძე მონაწილეობდა საზღვარგარეთ (პოლონეთი, 1959; გერმანია, 1969) მოწყობილ ქართველ მხატვართა გამოფენებში. ენციკლოპედია „საქართველო“, ტ. 2, თბ., 2012. — გვ. 101. ბიძინა გორგაძე — საქართველოს ბიოგრაფიული ლექსიკონი
Coleco

Coleco Industries, Inc, უფრო მეტად ცნობილი როგორც Coleco — გასართობების მწარმოებელი ამერიკული კომპანია, დაარსებული 1932 წელს მორის გრინბერგის მიერ. მისი თავდაპირველი სახელწოდება იყო The Connecticut Leather Company. 1980-იან წლებში Coleco იქცა სათამაშოების ერთ-ერთ წამყვან მწარმოებელ კომპანიად, რომელმაც შექმნა Cabbage Patch Kids-ის თოჯინა, აგრეთვე ვიდეო თამაშების კონსოლები Coleco Telstar და ColecoVision. მიუხედავად იმისა, რომ 1988 წელს გაკოტრების შედეგად კომპანია დაიხურა, 2005 წელს სავაჭრო ნიშანი Coleco აღდგა და დღემდე განაგრძობს არსებობას. შეგიძლიათ იხილოთ მედიაფაილები თემაზე „Coleco“ ვიკისაწყობში. Coleco-ს და ColecoVision-ის ისტორია დაარქივებული 2018-07-14 საიტზე Wayback Machine. The Dot Eaters-ზე Coleco-ს მუზეუმი დაარქივებული 2018-12-27 საიტზე Wayback Machine. Colecomuseum-ზე ColecoVision Zone დაარქივებული 2019-12-23 საიტზე Wayback Machine. - ფოტოებისა და დოკუმენტების სრული არქივი. ↑ დაარქივებული ასლი. დაარქივებულია ორიგინალიდან — 2018-07-03. ციტირების თარიღი: 2017-12-10. ↑ Kleinfield, N. R. (1985-07-21). „Coleco moves out of the cabbage patch“. The New York Times. ციტირების თარიღი: 2010-08-07. ↑ „Dividends: New Woes for Coleco“. Time. 1984-03-19. დაარქივებულია ორიგინალიდან — 2013-08-22. ციტირების თარიღი: 2010-03-03. ↑ „Computers: Coleco Pulls the Plug“. Time. 1985-01-14. დაარქივებულია ორიგინალიდან — 2013-08-22. ციტირების თარიღი: 2010-03-03. ↑ Tong, Judy (2002-12-08). „UPDATE: XAVIER ROBERTS; Bigger Kids In the Garden“. The New York Times. ციტირების თარიღი: 2010-08-07.
მიხეილ გორგაძე

მიხეილ ანთიმოზის ძე გორგაძე (დ. 13 ივნისი, 1896, ქუთაისი — გ. 2 მაისი, 1972, თბილისი) — ქართველი სპორტის ისტორიკოსი. საქართველოს ფიზკულტურისა და სპორტის დამსახურებული მუშაკი (1961), პროფესორი (1963). 1927 წელს დაამთავრა თსუ-ის პედაგოგიური ფაკულტეტის ისტორიის განყოფილება. იყო საქართველოს ფიზიკური კულტურის ინსტიტუტის რექტორის მოადგილე სამეცნიერო ნაწილში, 1939-1969 წლებში — ინსტიტუტის ფიზკულტურის ისტორიის და ორგანიზაციის კათედრის გამგე, 1969 წლიდან — ამ კათედრის პროფესორი. 1967 მისი ხელმძღვანელობით დაარსდა საქართველოს ფიზკულტურისა და სპორტის მუზეუმი. 1966-1970 წლებში იყო ქსე-ის სპორტის სამეცნიერო საბჭოს თავმჯდომარე. მიღებული აქვს სახელმწიფო ჯილდოები. ნარკვევები საქართველოს ფიზიკური კულტურის ისტორიიდან, თბ., 1959; ფიზიკური კულტურის ისტორია, თბ., 1965. ენციკლოპედია „საქართველო“, ტ. 2, თბ., 2012. — გვ. 101-102. მიხეილ გორგაძე — საქართველოს ბიოგრაფიული ლექსიკონი
Texas Instruments TMS9918

Texas Instruments TMS9918 — ელექტრონული კომპონენტი, ვიდეოკონტროლერის (ინგლ. VDP, Video Display Processor) მიკროსქემა, შემუშავებული 1979 წელს კომპანია Texas Instruments-ის მიერ. მასზე მუშაობდა 6 ადამიანი და შეიქმნა ამავე კომპანიის წარმოებული სახლის კომპიუტერ TI-99/4A-ისთვის. მოგვიანებით 1980-იან წლებში შეიქმნა რამდენიმე ვარიანტი, მათ შორის: TMS9918, TMS9918A, TMS9928, TMS9928A, TMS9929A, TMS9118 და TMS9128, რომლებიც გამოიყენებოდნენ რიგ კომპიუტერებსა და სათამაშო კონსოლებში. შეგიძლიათ იხილოთ მედიაფაილები თემაზე „Texas Instruments TMS9918“ ვიკისაწყობში. Datasheet დაარქივებული 2017-08-14 საიტზე Wayback Machine. Programmers Guide F18A Modern Replacement
კუმანოვოს სამხედრო-ტექნიკური შეთანხმება

კუმანოვოს სამხედრო-ტექნიკური შეთანხმება — ხელშეკრულება, რომელიც გაფორმდა იუგოსლავიის არმიის და ნატო-ს წარმომადგენლებს შორის 1999 წლის 9 ივნისს მაკედონიაში, ქალაქ კუმანოვოში . ამ შეთანხმებით ფაქტობრივად დასრულდა კოსოვოს ომი. შეთანხმების ძირითადი პუნქტები: NATO-ს წევრი ქვეყნების მიერ იუგოსლავიის დაბომბვის შეწყვეტა იუგოსლავიის არმიის მიერ საომარი მოქმედებების შეწყვეტა კოსოვოში იუგოსლავიის არმიისა და რუსეთის შინაგან საქმეთა სამინისტროს ძალების გამოყვანა კოსოვოდან თერთმეტი კალენდარული დღის განმავლობაში კოსოვოში KFOR-ის ძალების განლაგება იუგოსლავიის რესპუბლიკის ტერიტორიაზე უსაფრთხოების ზონის შექმნა კოსოვოსთან ადმინისტრაციული საზღვრის გასწვრივ 1999 წლის 10 ივნისს იუგოსლავიის სახმელეთო ჯარებმა დაიწყეს კოსოვოს დატოვება. იუგოსლავიის არმია სერბეთში სპეციუალურად გამოყოფილი ორი გზით ბრუნდებოდა. იუგოსლავიის ცნობით, ამ პერიოდში დაფიქსირდა კოსოვოს გამათავისუფლებელი არმიის მიერ იუგოსლავიის ჯარებზე თავდასხმის არაერთი შემთხვევა. საბოლოოდ იუგოსლავიის არმიამ კოსოვო 18 ივნისს დატოვა. NATO-ს მიერ იუგოსლავიის დაბომბვა (1999) კოსოვოს ომი სერბეთი კოსოვო ↑ კუმანოვოს ხელშეკრულება ნატოს ოფიციალურ საიტზე.
Texas Instruments SN76489

Texas Instruments SN76489 — პროგრამირებადი ხმის გენერატორის მიკროსქემა. შემუშავებული იქნა 1979 წელს, კომპანია Texas Instruments-ის მიერ. ის შეიქმნა ამავე კომპანიის სახლის კომპიუტერ TI-99/4-ისთვის. მისი ძირითადი დანიშნულება იყო მუსიკისა და ხმის ეფექტების გენერაცია სათამაშო კონსოლებში, არკადულ ავტომატებსა და სახლის კომპიუტერებში. მოგვიანებით შეიქმნა მოდიფიცირებული ვერსია SN76489A. SN76489 Data Sheet SN76489 Sound Chip Details SN76489 Notes დაარქივებული 2006-05-17 საიტზე Wayback Machine.
ფრანსუა დე გიზი

ფრანსუა დე გიზი (ფრანგ. François I le Balafré de Lorraine, duc de Guise; დ. 17 თებერვალი, 1519, ლოთარინგიის საჰერცოგო ― გ. 24 თებერვალი, 1563, ორლეანი) — ფრანგი ჰერცოგი. მონაწილეობდა საფრანგეთის რელიგიური ომებში ჰუგენოტთა წინააღმდეგ. საფრანგეთში ფრანსუა II-ის მეფობის დროს ქვეყნის მმართველობა ფაქტობრივად ფრანსუა დე გიზის და მისი ძმის, შარლ დე გიზის ხელებში იყო გადასული. ფრანსუამ დაამარცხა აჯანყებული პროტესტანტები, რითაც დაასრულა ამბუაზის შეთქმულება, რომელის მიზანიც იყო საფრანგეთში გიზების მმართველობის შეწყვეტა. Brisset, «François de G.» (1840); Valincour, «Vie de François duc de G.» (1881); Cauvin, «Vie de François de Lorraine» (1885). შეგიძლიათ იხილოთ მედიაფაილები თემაზე „ფრანსუა დე გიზი“ ვიკისაწყობში. ფრანსუა დე გიზი — სტატია ენციკლოპედია ბრიტანიკიდან (ინგლისური)
FM Towns Marty

FM Towns Marty (იაპონ. エフエムタウンズマーティ) — მეხუთე თაობის სახლის ვიდეო თამაშების კონსოლი, შექმნილი და გამოცემული იაპონური კომპანია Fujitsu-ის მიერ 1993 წელს ექსკლუზიურად იაპონიაში. ის არის პირველი 32 ბიტიანი სახლის სისტემა და დაფუძნებულია 1989 წელს გამოსულ Fujitsu-ს კომპიუტერ FM Towns-ზე და ამავე დროს უკუთავსებადია FM Towns-ის ადრეულ თამაშებთან. სისტემის თავდაპირველი ფასი შეადგენდა 1000 აშშ დოლარს. ის მოიხმარდა AMD 386SX-ის ცენტრალურ პროცესორს 16 მჰც ტაქტური სიხშირით, 2 მბ ოპერატიულ მეხსიერებას და CD დისკწამყვანს. კონსოლის გრაფიკულ ჩიპს შეეძლო 256 ფერის გამოტანა ეკრანზე. 1994 წელს კომპანიამ გამოსცა კონსოლის მოდერნიზებული ვერსია FM Towns Marty 2, რომელსაც ჰქონდა მუქი ნაცრისფერი კორპუსი, შედარებით იაფი ღირდა, თუმცა მისი წინამორბედის ინდენტური იყო. გავრცელებული აზრით, ძველთან შედარებით ახალ ვერსიას გააჩნდა უფრო სწრაფი პროცესორი, თუმცა ეს ფაქტი მცდარი აღმოჩნდა. აგრეთვე არ დადასტურდა ისიც, რომ მასში განთავსებული იყო Intel 486-ის პროცესორი. Fujitsu-მ გამოსცა მესამე ვერსია FM Towns Car Marty, რომელიც გამოიყენებოდა ავტომობილის პირობებში. მას გააჩნდა ჩაშენებული სანავიგაციო სისტემა და სხვა მახასიათებლები. მისი მოხმარება შესაძლებელი იყო სახლის პირობებშიც. მიუხედავად მძლავრი აპარატული შესაძლებლობებისა, FM Towns Marty კომერციულად წარუმატებელი აღმოჩნდა. საბოლოოდ, 1995 წელს კონსოლის წარმოება შეწყდა. ამის მიუხედავად, მესამე მხარის დეველოპერები 1999 წლამდე აგრძელებდნენ კონსოლზე თამაშების გამოცემას. FM Towns FM Towns Marty Racket Boy-ზე FM Towns Marty Wikia-ზე FM Towns Marty Console Database-ზე FM Towns Marty ვიდეო თამაშების მუზეუმში FM Towns Marty ვიდეო თამაშების კონსოლების ბიბლიოთეკაში ↑ Fujitsu FM Towns Marty/FM Towns Marty 2. Console Data Base. ციტირების თარიღი: 11 დეკემბერი, 2017. ↑ 清水欣一『富士通のマルチメディア・ビジネス』オーエス出版社、15 მაისი, 1995第1刷、14 მარტი, 1997第4刷、ISBN 4-87190-415-6、151頁。 ↑ FM Towns Marty. videogameconsolelibrary.com. ციტირების თარიღი: 11 დეკემბერი, 2017. ↑ Enterprise, I. D. G.. (25 მარტი, 1991) Computerworld. IDG Enterprise. ციტირების თარიღი: 24 ივნისი, 2016. ↑ ACE Magazine Issue 27. archive.org. ციტირების თარიღი: 24 June 2016. ↑ FM Towns Marty Disassembly (2007-08-12). დაარქივებულია ორიგინალიდან — 2007-09-27. ციტირების თარიღი: 2016-06-24. ↑ „International News“. Electronic Gaming Monthly. Ziff Davis (54): 92. იანვარი, 1994. შეამოწმეთ თარიღის პარამეტრი |date=-ში (დახმარება) ↑ FUJITSU FM TOWNS MARTY: A BEGINNER’S GUIDE. racketboy.com (21 თებერვალი, 2012). ციტირების თარიღი: 11 დეკემბერი, 2017.
გიიომ კონხეზიუსი

გიიომ კონხეზიუსი (ფრანგ. Guillaume de Conches; დ. დაახლ. 1080 — დაახლ. 1154) — ფრანგი სქოლასტიკოსი ფილოსოფოსი, გარამატიკოსი, ღვთისმსახური, შარტრის ფილოსოფიური სკოლის წარმომადგენელი. დაეუფლა თავისუფალ ხელოვნებებს შარტრში, პარიზის მახლობლად. კითხულობდა ლექციებს პარიზში. კონხეზიუსი ერთმანეთთან აიგივებს სამყაროს სულსა და სული წმინდას. ამასთანავე, ამტკიცებს, რომ სამყარო შექმნილია. უარყოფს სულთა წინარე არსებობას და დაუჯერებლად მიაჩნია, რომ პლატონს შეეძლო ამგვარი კონცეფცია ჩაერთო მოძღვრებაში. როდესაც პიერ აბელარის მოწინააღმდეგე გიიომ ტირიელმა პაექრობაში გამოიწვია და მოსთხოვა დაემტკიცებინა, რის საფუძველზე აიგივებდა ერთმანეთთან სამყაროს სულსა და სული წმინდას, კონხეზიუსმა უარყო ეს თეზისი, რადგანაც აკადემიკოსობას ქრისტიანად დარჩენა ამჯობინა. სქოლასტიკა ნეოპლატონიზმი შარტრის სკოლა ბერნარდ შარტრელი პიერ აბელარი გიიომ ტირიელი ↑ 1.0 1.1 Deutsche Nationalbibliothek Record #11871936X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Autoritats UB <a href="https://wikidata.org/wiki/Track:Q89570027"></a> ↑ 3.0 3.1 opac.vatlib.it <a href="https://wikidata.org/wiki/Track:Q84353965"></a> ↑ 4.0 4.1 Catalogue of the Library of the Pontifical University of Saint Thomas Aquinas <a href="https://wikidata.org/wiki/Track:Q96071920"></a> ↑ 5.0 5.1 AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ Catalogue of the Unione Romana Biblioteche Scientifiche <a href="https://wikidata.org/wiki/Track:Q100594939"></a> ↑ MAK <a href="https://wikidata.org/wiki/Track:Q105192847"></a> ↑ Mirabile: Digital Archives for Medieval Culture — SISMEL – Edizioni del Galluzzo. <a href="https://wikidata.org/wiki/Track:Q85138432"></a><a href="https://wikidata.org/wiki/Track:Q85135665"></a> ↑ LIBRIS — 2012. <a href="https://wikidata.org/wiki/Track:Q1798125"></a> ↑ ↑ შტეკლი ა., შუა საუკუნეების ფილოსოფიის ისტორია. ბაჩანა ბრეგვაძის თარგმანი, თბილისი, 1994.
Marquee Moon

Marquee Moon — ამერიკული როკ ჯგუფ Television-ის 1977 წლის სადებიუტო სტუდიური ალბომი. მანამდე ჯგუფი უკვე იქცევა ნიუ-იორკის სცენის აღსანიშნავ ფიგურად და მიიქცია რამდენიმე ლეიბლის ყურადღება. ალბომის ჩაწერას წინ უსწრებდა მრავალი რეპეტიცია. Elektra Records-თან კონტრაქტის გაფორმების შემდეგ იგი ჩაიწერა 1976 წლის სექტემბერში, სტუდიაში A & R Recording. ალბომის პროდიუსერები არიან ჯგუფის ლიდერი ტომ ვერლენი და ხმის ინჟინერი ენდი ჯოუნსი. ალბომში იმ პერიოდის პანკ-როკისთვის დამახასიათებელი მძლავრი აკორდები ჩაანაცვლეს ტრადიციული როკის და ჟაზის ელემენტებმა, მელოდიურმა პასაჟებმა და დისონანსურმა აკორდებმა. ვერლენის ტექსტებში არეკლილია ურბანული და პასტორალური თემები, ქვემო მანჰეტენის, სიყმაწვილის ციტირება და ფრანგული პოეზიით შთაგონება. იმპრესიონისტული ხასიათის მინიჭების მიზნით აგრეთვე გამოყენებულია მრავალი კალამბური და ორაზროვნება. ამრიგად, ტექსტებში აღწერილია არა ესა თუ ის დეტალი, არამედ მოვლენის შემეცნება. Marquee Moon-მა გამოსვლისთანავე კრიტიკოსების ერთსულოვანი აღიარება გამოიწვია, ისევე, როგორც ბრიტანეთში მოულოდნელი კომერციული წარმატება, თუმცა აშშ-ში გაყიდვების მაჩვენებლები დაბალი იყო. მას შემდეგ მრავალმა კრიტიკოსმა საკუთარ მიმოხილვაში მას უწოდა ყველა დროის ერთ-ერთი უდიდესი და ალტერნატიული როკის ცენტრალური ალბომი. Television-ის ნოვატორული პოსტ-პანკური ინსტრუმენტული შესრულება ამ დისკზე ითვლება ახალი ტალღის და ინდი-როკის შთაგონებად. ყველა სიმღერის ავტორი – ტომ ვერლენი, გარდა მითითებულისა. „Marquee Moon“, შემოკლებული ორიგინალურ გამოცემაზე, 2003 წლის გამოცემაში წარმოდგენილია სრული ხანგრძლივობით (10:40). Marquee Moon დაარქივებული 2015-04-04 საიტზე Wayback Machine. საიტზე Acclaimed Music (ჯილდოების სია) Marquee Moon საიტზე Discogs (გამოცემების სია)
შალვა გორგასლიძე

შალვა თეოფილეს ძე გორგასლიძე (დ. 23 სექტემბერი, 1917, სოფ. უსახელო, ახლანდელი ცაგერის მუნიციპალიტეტი — გ. 23 აგვისტო, 1991, თბილისი) — ქართველი სპორტსმენი (მოკრივე). საბჭოთა კავშირის სპორტის დამსახურებული ოსტატი (1951); საკავშირო კატეგორიის (1959) და საბჭოთა კავშირის საპატიო მსაჯი (1969) კრივში. საქართველოს ფიზკულტურისა და სპორტის დამსახურებული მუშაკი (1967). 1940 წელს დაამთავრა საქართველოს ფიზკულტურის სახელმწიფო ინსტიტუტი. კრივში ვარჯიში დაიწყო 1932 წელს (პირველი მწვრთნელი — თ. ფურცელაძე, შემდეგ გ. გასპარიანი და ა. გოლდშტეინი). 1937 წელს იყო საქართველოს ნაკრების წევრი, 1945 წელს კვლავ საქართველოს ნაკრების წევრი გახდა; მოიპოვა საბჭოთა კავშირის გუნდური ჩემპიონობა. საბჭოთა კავშირის ჩემპიონი (1944, მსუბუქ წონაში); 1937, 1938 და 1945 წლებში საბჭოთა კავშირის პირველობის მესამე პრიზიორი. საქართველოს 13-გზის ჩემპიონი. რინგზე ჩაატარა 149 ორთაბრძოლა, მოიგო 132, აქედან 24 ნოკაუტით. წლების მანძილზე ამზადებდა საქართველოს ნაკრებს საერთაშორისო შეჯიბრებებისათვის. 17 წლის მანძილზე მუშაობდა საქართველოს ზოოტექნიკურ-სავეტერინარო ინსტიტუტის ფიზიკური აღზრდის კათედრის გამგედ. ჭიჭინაძე უ., ენციკლოპედია „საქართველო“, ტ. 2, თბ., 2012. — გვ. 101. შალვა გორგასლიძე // „ლელო“, 27 აგვისტო, 1991, № 160 (10573), გვ. 4. ნოზაძე, ოთარ. ჩვენებურია, თბილისელი... // გაზ. „კავკასიონი“, 16 სექტემბერი, 1995, № 164 (233), გვ. 11. შალვა გორგასლიძე — საქართველოს ბიოგრაფიული ლექსიკონი შალვა გორგასლიძე — ბიოგრაფიული ლექსიკონი
მირზაშვილი (მრავალმნიშვნელოვანი)

საკუთარი სახელი მირზაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე მირზაშვილი — ინჟინერი, პოლიტიკოსი გიორგი მირზაშვილი — მხატვარი, პოეტი თენგიზ მირზაშვილი — ფერმწერი, გრაფიკოსი, თეატრის მხატვარი რევაზ მირზაშვილი — კინოს მხატვარი სოფიო მირზაშვილი — მხატვარი
გორგასლიანი

გორგასლიანი — არალეგალური პატრიოტული ორგანიზაცია საბჭოთა საქართველოში. შეიქმნა 1953 წლის მაისში. თავდაპირველად გაერთიანებული იყო სულ 4 მოზარდი: ზვიად გამსახურდია, მერაბ კოსტავა, ა. მიქაძე და ვ. სიხარულიძე. 1959 წლისათვის „გორგასლიანი“ 9 წევრისაგან შედგებოდა. დაემატნენ: გურამ დოჩანაშვილი, თ. მეტრეველი, თ. ცერცვაძე, თ. გუნჯუა და გ. სხირტლაძე. არალეგალურმა ჯგუფმა თავისი საქმიანობა ანტისაბჭოთა პროკლამაციების გამოშვებით დაიწყო. „გორგასლიანი“ პარტიზანული ბრძოლისათვისაც კი ემზადებოდა. შეიმუშავეს სათანადო გეგმა და მცირეოდენი იარაღიც შეიძინეს. ორგანიზაციის საქმიანობა განსაკუთრებით გააქტიურდა 1956 წლის 9 მარტის ტრაგედიის შემდეგ. ჯგუფის თითქმის ყველა წევრი 15 დეკემბერს დაიჭირეს. გ. დოჩანაშვილი და გ. სხირტლაძე კი მოგვიანებით დააპატიმრეს. „გორგასლიანის“ წევრთა დაპატიმრებიდან 5 თვის შემდეგ, 1957 წ. 3-5 აპრილს, თბილისში საჯარო სასამართლო სხდომა გაიმართა, რომელმაც ორგანიზაციის წევრები ანტისაბჭოთა საქმიანობაში დამნაშავედ ცნო და 3 წლიდან 5 წლამდე თავისუფლების აღკვეთა მიუსაჯა. მაგრამ სასამართლო კოლეგიამ მხედველობაში მიიღო შემამსუბუქებელი გარემოებანი და მსჯავრდებულებს პირობითი სასჯელი შეუფარდა. ენციკლოპედია „საქართველო“, ტ. 2, თბ., 2012. — გვ. 100-101.
ვახტანგ გორგანელი

ვახტანგ პეტრეს ძე გორგანელი (დ. 25 თებერვალი, 1921, თბილისი — გ. 4 მაისი, 1996, იქვე) — ქართველი პოეტი. 1948 წელს დაამთავრა თბილისის სახელმწიფო უნივერსიტეტის ფილოლოლოგიის ფაკულტეტი. მონაწილეობდა II მსოფლიო ომში. ლიტერატურული მოღვაწეობა 1944 წლიდან დაიწყო. პირველი წიგნი „სიცოცხლის ტალღები“ 1947 წელს გამოაქვეყნა. მის პოეტურ კრებულთაგან აღსანიშნავია „გზა მთებში“ (1956), „მთელი გულით“ (1959), „გზები და მწვერვალები“ (1965), „ცეცხლი და ყვავილი“ (1969), „ლექსები, პოემა“ (1973), „ნახტომი იტალიის მთებიდან“ (1974), „ყაყაჩოები არაგვის პირას“ (1976) და სხვ. გორგანელი ავტორია აგრეთვე საბავშვო ლექსების კრებულებისა. მისი ლექსები თარგმნილია უცხოურ ენებზე. ენციკლოპედია „საქართველო“, ტ. 2, თბ., 2012. — გვ. 100. თითმერია ჯ., ქართული საბჭოთა ენციკლოპედია, ტ. 3, თბ., 1978. — გვ. 222. ვახტანგ გორგანელი — საქართველოს ბიოგრაფიული ლექსიკონი
მიხეილ გორბაჩოვი (გმირი)

მიხეილ ნიკიფორეს ძე გორბაჩოვი (დ. 12 მარტი, 1917, თბილისი — გ. 6 ივლისი, 1955, ჟდანოვი) — რუსი, საბჭოთა კავშირის გმირი (13 მარტი 1944). გაიზარდა თბილისში. 1938 წელს გაიწვიეს საბჭოთა არმიის რიგებში. 1940 წელს დაამთავრა სამხედრო-საავიაციო სასწავლებელი და დაინიშნა კიევში დისლოცირებული შორსმოქმედი ესკადრილიის მფრინავად. მეორე მსოფლიო ომის დროს იბრძოდა სტალინგრადთან, ვორონეჟთან. შეასრულა 250-ზე მეტი საბრძოლო გაფრენა. ომის დამთავრების შემდეგ კვლავ სამხედრო სამსახურში იყო. 1951 წლიდან კი — სამოქალაქო ავიაციაში მსახურობდა. დაჯილდოებულია საბრძოლო ორდენებითა და მედლებით. ჩინჩილაკაშვილი ტ., ენციკლოპედია „საქართველო“, ტ. 2, თბ., 2012. — გვ. 100. ქართული საბჭოთა ენციკლოპედია, თბ.. — გვ. 222.
ესტონეთის საფეხბურთო თასი

ესტონეთის საფეხბურთო თასი (ესტ. Eesti Karikas) — ყოველწლიური სათასო შეჯიბრება ესტონეთის საფეხბურთო გუნდებს შორის. გათამაშება პირველად 1938 წელს ჩატარდა. მისი გამარჯვებული კვალიფიკაციას გადის ესტონეთის სუპერთასზე და უეფა-ს ევროპა ლიგაზე. ტურნირის ისტორიაში ყველაზე წარმატებული კლუბია ტალინის „ლევადია“, რომელმაც 9-ჯერ მოიგო თასი. მოქმედი გამარჯვებულია „ლევადია“. თასი ესტონეთის ფეხბურთის ფედერაციის ოფიციალურ საიტზე (ესტონური) Estonia Cup Finals
გორაძირი

გორაძირი — ძვ. წ. VII-IV საუკუნეების არქეოლოგიური ძეგლი, წარმართული სატაძრო კომპლექსი სამაროვნითურთ. მდებარეობს საჩხერის მუნიციპალიტეტის სოფ. კორბოულთან, ადგილ „გორაძირზე“, სოფლის სამხრეთ-აღმოსავლეთით, დაახლოებით 2 კმ დაშორებით მდებარე ორი გორიდან უმაღლესზე (ჩრდილოეთით მდებარე გორა). 1967-1968 წლებში ჩატარებული გათხრებით (ხელმძღვანელი ე. გოგაძე) გამოვლენილი სამაროვანი მოიცავს 3-4 ჰა. აქ გაითხარა სამი ყორღანი და ოთხი ორმოსამარხი. დასტურდება კოლექტიური დაკრძალვა და კრემაცია. სამარხეული მასალა ძირითადად კერამიკაა. მიცვალებულებისათვის ჩაუტანებიათ აგრეთვე ბრინჯაოს ისრისპირი, საკინძი, სამაჯური, ხელშუბისპირები, მშვილდსაკიდი, ღეროვანი საკინძები, ცხოველის ფორმის ბრტყელი აბზინდა, ორნამენტირებული ბალთა, პინცეტი, სამაჯურები (ერთი ოქროს გარსაკრავიანი), სამნაწილიანი ფირფიტოვანი საკიდი ხვია, ცხოველის მინიატიურული ქანდაკება, ბრინჯაოსა და რკინის სატევრები, სარდიონის თეთრი კაჟისებური ქვის, მინისა და პასტის მძივები. გორაძირის ძეგლებში დაკრძალვის წესი და სამარხეული მასალა გამოხატავს კოლხური და აღმოსავლეთ ქართული არქეოლოგიური კულტურების ელემენტთა შერწყმას და სასაზღვრო რეგიონში ამ კულტურის სფეროების სათანადო ეთნოგრაფიულ ნაკადთა შერწყმის პროცესზე უნდა მიუთითებდეს. მასალის ტიპოლოგიური ანალიზით ძეგლი ძვ. წ. VII-VI საუკუნეების ფარგლებში ექცევა. 1997-1998 წლებში გაითხარა სატაძრო კომპლექსი, რომელიც გორის თხემზეა გამართული. იგი ორფენიანია. ზედა ფენა წარმოადგენს დაახლოებით 60-70 მ² ფართობის ფლეთილი ქვით ნაგებ სწორკუთხა შენობას, რომლის აღმოსავლეთ ნაწილში გამოვლინდა ქვის ცალპირი წყობით ნაშენი შიდა კედლის ნაშთიც. ნაგებობის ცენტრალურ ნაწილში მომწვანო ფერის თიხის, კუბის ფორმის ორი პოდიუმი გაიწმინდა. ფენაში აღმოჩენილი მრავალრიცხოვანი არქეოლოგიური მასალიდან (კერამიკა, რკინის ნივთები) ყურადღებას იქცევს თეფშის ფორმის ორი ჭურჭელი, რომელზეც დაძერწილია სფერულმუცლიანი პატარა კოჭბები. ფენა ძვ. წ. V-IV საუკუნეებით თარიღდება. ქვედა ფენა წარმოადგენს ღია, კვადრატულ სამლოცველო მოედანს, რომელიც მოგებული იყო ფილაქვებით (10 სმ X 10 სმ). მის ცენტრალურ ნაწილში აღმოჩნდა მრგვალი, ბრტყელი ლოდი 10 სმ დიამეტრის გამჭოლი ნახვრეტით, რომელიც სავარაუდოდ, სარიტუალო სვეტის ან კერპის ბაზისი უნდა ყოფილიყო. მოედანზე აღმოჩნდა სხვადასხვა ცხოველის და ფრინველის დამწვარი ძვლები (შეწირულობები), ფრაგმენტულად წარმოდგენილია თიხის მრავალრიცხოვანი ჭურჭელი, რკინის ფიბულები და ისრისპირები, ბრინჯაოს სამაჯური, სკვითური ისრისპირი და სხვა. ფენა ძვ. წ. VII-VI სს-ით თარიღდება. თხემის ჩრდ. ნაწილში, მინდორზე გაიწმინდა დიდი ზომის ფლეთილი ქვებით ნაგები ოთხკუთხა შენობის საძირკვლის ნაშთი. მისი შიდა არე დაფარული იყო სამშენებლო ბათქაშით; სავარაუდოდ იგი ქვის საძირკველზე აღმართული ბათქაშით შელესილი ხის ნაგებობა უნდა ყოფილიყო. საბერძნეთიდან შემოტანილი ამფორისა და შავლაკიანი ჭურჭლის მცირე ფრაგმენტები რამდენადმე აზუსტებს ნაგებობის თარიღს და იგი ძვ. წ. V-IV საუკუნეებით განისაზღვრება. გოგაძე ე., დავლიანიძე ც., გორაძირი, თბ., 1981; გოგაძე ე., მეშველიანი თ., პაპუაშვილი რ., ქორიძე ი., ჯალაბაძე მ., წარმართული ტაძარი გორაძირიდან, «არქეოლოგიური ჟურნალი», V, თბ., 2010. გოგაძე ე., ქორიძე ი., ენციკლოპედია „საქართველო“, ტ. 2, თბ., 2012. — გვ. 99-100.
ესტონეთის საფეხბურთო სუპერთასი

ესტონეთის საფეხბურთო სუპერთასი (ესტ. Eesti Superkarikas) — საფეხბურთო გათამაშება ესტონეთში, სადაც ჩემპიონატის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. სუპერთასი თამაშდება 1996 წლიდან. გათამაშების ისტორიაში, ყველაზე წარმატებული კლუბია ტალინის „ფლორა“, რომელმაც 9-ჯერ მოიგო ტიტული. მოქმედი გამარჯვებულია ტალინის „ლევადია“. Estonia Super Cup Finals ↑ მატჩი 3–1 დასრულდა ლევადიას სასარგებლოდ, თუმცა ესტონეთის ფეხბურთის ასოციაციამ კლუბს 3–0 მოგება ჩაუთვალა, რადგან ნარვა-ტრანსმა მოედანზე დისკვალიფიცირებული მოთამაშე გამოიყვანა.